Cum încearcă PSD să obțină un avantaj electoral din referendumul lui Nicușor Dan. Marcel Ciolacu și „Războiul împotriva drogurilor”
Consiliul General al Capitalei a aprobat, luni, 21 octombrie, organizarea unui referendum local pe data de 24 noiembrie, simultan cu primul tur al alegerilor prezidențiale. Primarul Nicușor Dan a dorit să organizeze acest referendum pentru ca bucureștenii să decidă dacă autorizațiile de construire să fie date doar de către primarul general, pe de o parte și, pe de cealaltă parte, cum se vor împărți banii între Primăria Capitalei și sectoare.